b"\n_START_ARTICLE_\nHendrik van Heuraet\n_START_SECTION_\nVida\n_START_PARAGRAPH_\nNo es coneix gaireb\xc3\xa9 res de la seva vida. Se sap que va ingressar a la Universitat de Leiden el 1653 per estudiar medicina. En aquesta universitat va formar part del grup de deixebles de Frans van Schooten, amb Johan de Witt, Johannes Hudde i Christiaan Huygens. Tamb\xc3\xa9 sembla que va fer una estan\xc3\xa7a d'estudis a Saumur en data incerta._NEWLINE_A partir de 1660 deixa de ser mencionat en la correspond\xc3\xa8ncia i cal suposar que devia morir en aquesta data.\n_START_SECTION_\nObra\n_START_PARAGRAPH_\nL'\xc3\xbanica obra de van Heuraet \xc3\xa9s Epistola de Transmutatione Curvarum Linearum in Rectas, publicada per van Schooten en la segona edici\xc3\xb3 (1659) ampliada de la seva traducci\xc3\xb3 al llat\xc3\xad de la Geom\xc3\xa8trie de Descartes._NEWLINE_\xc3\x89s un breu article de tres p\xc3\xa0gines en el que estableix un m\xc3\xa8tode general per a rectificar una corba. Un m\xc3\xa9tode molt similar al que encara s'utilitza avui en dia per a calcular la longitud d'una corba._NEWLINE_Van Heuraet construeix per a cada punt  d'una corba qualsevol , un punt  que pertany a la corba  i que compleix , on  \xc3\xa9s una constant i  \xc3\xa9s la normal en el punt ._NEWLINE_A partir d'aquesta construcci\xc3\xb3 i augmentant el nombre de punts  ad infinitum, \xc3\xa9s f\xc3\xa0cil demostrar que l'\xc3\xa0rea sota la corba  \xc3\xa9s igual a la longitud de la corba  per una constant._NEWLINE_Aquest m\xc3\xa8tode \xc3\xa9s molt similar al que, contempor\xc3\xa0niament, va publicar el brit\xc3\xa0nic William Neile."